text: Banderne fylder fængsler
  30 april 2013 kl. 14.37
  Der er rekord-mange bande-medlemmer i landets fængsler. I Statsfængslet Østjylland ved Horsens har de mange, og de får endnu flere i fremtiden.
  Statsfængslet Østjylland ved Horsens har plads til 220 indsatte.
  46 af dem er rockere og bandemedlemmer.
  Den 1. juni åbner en helt ny afdeling, hvor der skal være plads til flere banderelaterede fanger. Til den tid vil 72 ud af de 220 indsatte - altså cirka en tredjedel af samtlige fanger - være rockere og bandemedlemmer.
  De mange bandemedlemmer skaber store problemer. For jo flere de er, jo lettere har de ved at rotte sig sammen til fare for både indsatte og ansatte.
  Mere i TV SYD Nyheder kl. 19.30.
  